Baltzar von Platen (1766–1829)

Grev Baltzar Bogislaus von Platen (født 29. mai 1766 i Schaprode på Rügen, død 6. desember 1829 i Christiania) var en svensk marineoffiser, kanalbygger og politiker. Han var sønn av feltmarskalk Filip Julius Bernhard von Platen, far til politikeren Baltzar von Platen og bror til miniatyrmaleren Lovisa Stiernsparre. 

Fram til statskuppet i Sverige i 1809 gjorde von Platen karriere i marinen, og ble kaptein. I 1809 ble han medlem av den svenske regjeringen, og fikk også admiralstittel. Han ble også sjef for arbeidet med å bygge en kanal tvers gjennom Sverige. Byggingen av Göta kanal ble først fullført i 1832, etter hans død.

Han ble utnevnt til riksstattholder i Norge den 26. november 1827, en posisjon han hadde til sin død. Han ble den siste svenske stattholder i Norge, etter dette ble førstestatsråden unionskongens høyeste representant i Norge.

Von Platens grav er anlagt rett ved bredden av Göta kanal i Motala, der den er regnet for å være en attraksjon for kanalbesøkere.

Han er i ettertiden mest kjent for det såkalte Torvslaget i Christiania, hvor han satte inn kavaleri mot christianiaborgere og studenter den 17. mai 1829.

Referanser

Eksterne lenker 
 
 
 Om Baltzar Bogislaus von Platen, fra Svenskt biografiskt handlexikon

Svenske admiraler
Norske stattholdere
Personer fra Landkreis Vorpommern-Rügen
Personer fra Svensk Pommern